Kamu bisa jelasin ke aku soal Kementerian Pengangkutan Reich dalam bahasa melayu?

Kementerian Pengangkutan Reich ( atau RVM) adalah sebuah agensi kementerian kerajaan Jerman dari tahun 1919 sehingga 1945, beroperasi semasa era Republik Weimar dan Jerman Nazi. Dibentuk dari Kementerian Kerja Raya Prusia selepas berakhirnya Perang Dunia I, RVM bertanggungjawab mengawal perkhidmatan keretapi, jalan raya, jalan air, dan industri pembinaan Jerman - sejenis agensi infrastruktur dalam pemahaman hari ini. Pada tahun 1920an, penglibatan kementerian ini dalam sektor rel terhad kepada fungsi-fungsi pentadbiran dan penyeliaan teknikal. Keretapi Nasional (Deutsche Reichsbahn) pada awalnya disusun sebagai syarikat bebas milik negara untuk jaminan bahawa Jerman akan membayar ganti rugi perang mengikut peruntukan Pelan Dawes 1924.

Dibawah pemerintahan Nazi, Kementerian Pengangkutan berkembang dengan pesat.  Reichsbahn, yang telah menjadi aset awam terbesar Jerman dan juga perusahaan terbesar di dunia kapitalis pada masa itu, telah diambil alih oleh RVM pada tahun 1937. Perkhidmatan keretapi negeri-negeri di Jerman, persatuan pengangkutan, dan bahkan syarikat-syarikat pengangkutan swasta juga berada dibawah kawalan langsung kerajaan Nazi menerusi pihak Kementerian. Semasa Perang Dunia II RVM mengambil alih agensi-agensi di negara-negara taklukan dan menyediakan pengangkutan rel tentera. Ia juga bertanggungjawab bagi menghantar Orang Yahudi Eropah ke kem penghapusan. Unit khusus yang terlibat, "Pengangkutan Pukal No. 21", berfungsi dengan kerjasama rapat  SS. Oleh itu RVM memainkan peranan penting dalam peristiwa Holokus. Kementerian ini wujud buat sementara selepas peperangan dalam Kerajaan Flensburg dan telah dibubarkan secara de facto pada akhir bulan Mei 1945.

Ibupejabat Kementerian terletak di tengah Berlin di Wilhelmplatz. Lama-kelamaan ia menduduki sebuah kompleks bangunan, termasuk tempat perlindungan serangan udara bawah tanah yang dibina pada tahun 1940. Dirosakkan teruk oleh pengeboman pihak Bersekutu, tapak tersebut diperbaiki di Berlin Timur pada 1949. Sebahagian daripadanya menjadi ibupejabat Perkhidmatan Keretapi Jerman Timur sehingga penyatuan semula Jerman pada tahun 1990. Sebahagian besar tapak tersebut telah dibiarkan kosong dan telah dirobohkan pada tahun 2012. Sebuah pusat membeli-belah yang besar telah dibina di atas tapaknya pada 2014, dengan dua sayap kecil RVM dipelihara sebagai tempat bersejarah.